Bazilika Narodenia Panny Márie (Vranov nad Topľou)

Bazilika Minor Narodenia Panny Márie vo Vranove nad Topľou je rímskokatolícka basilica minor. V jej interiéri sa nachádza obraz Panny Márie, ktorý pred vyše 300 rokmi ronil krvavé slzy. Bazilika Minor je súčasťou kláštorného komplexu rehole pavlínov. Je to starobylé pútnické miesto Košickej arcidiecézy.

 História 
Bazilika minor Narodenia Panny Márie vo Vranove nad Topľou je najstaršou historickou pamiatkou v meste z roku 1580. Pôvodný kostol bol na baziliku minor povýšený v roku 2008. Pýši sa nádhernou interiérovou výzdobou, ktorá sa nesie v barokovom štýle. Dávnu minulosť tú pripomínajú nástenné fresky, sochy svätcov alebo vzácna liturgická súprava. Oltáre a kazateľnicu zdobia cenné remeselné práce a sú vzácnym dokladom barokového sochárstva.

V roku 1441 postavili františkáni postavili tento kláštor, pred 132 rokmi bolo v roku 1672 duchovnú správu prevzali pavlíni.

Hlavný oltár je zasvätený Panne Márii. Bočné zas sv. Pavlovi pustovníkovi a sv. pápežovi Klementovi Rímskemu. Ďalší oltár sa nachádza na severnej strane objektu bližšie ku vchodu do lodenice a je zasvätený sv. Jánovi Nepomuckému, mučeníkovi spovedného tajomstva. Veľkú úctu vranovských pavlínov k tomuto svätcovi potvrdzuje aj relikviár s jeho pozostatkami v interiéri, ako aj súsošie v exteriéri chrámu. Vo vnútri baziliky možno pozorovať aj fresky významného českého barokového maliara JL Krackera.

Do povedomia sa táto historická pamiatka dostala aj vďaka zázračnej udalosti, ktorá sa mala v tomto regióne udiať. V 18. storočí totiž do kostola preniesli vzácnu historickú ikonu Panny Márie, ktorá mala pred zrakmi verejnosti roniť krvavé slzy. Stalo sa tak 27. augusta a 2. septembra 1708. V roku 1708, po umiestení milostivého obrazu Panny Márie bol zmenený titul kostola na Narodenie Panny Márie. O desať rokov na to vypukol v kostole požiar, no obraz zostal neporušený. Jeho autor je dodnes neznámy. Dielo je vyhotovené na plátne olejovými farbami a predstavuje božiu matku, ktorá drží dieťa na pravom predlaktí. Po viac ako 300 rokoch dostala ikona pomenovanie obrazu Vranovskej Panny Márie. 

Jednotu s kostolom od nepamäti tvoril aj kláštor. Jeho donátorkou bola Mária Esterháziová. V roku 1718 zasiahol spomínaný požiar aj tento kláštor. Jeho pôvodné barokové priečelie upravili v neoklasicistickom slohu a predstavovalo portál s dvoma stĺpmi, ktoré završovali korintské hlavice z pieskovca. Steny kláštora boli pokryté freskami, ktoré vyhotovil JL Kracker. Dodnes sa zachovala len jedna klenbová maľba nad kláštorným schodiskom, ktorá predstavuje sv. Pavla pustovníka, ako vystupuje do neba na voze ťahanom dvoma levmi v záprahu.

Pavlíni spravovali kostol až do svojho zrušenia v Uhorsku Jozefom II. v roku 1786. Od roku 1990 ho opäť spravujú pavlíni.

Pri príležitosti 300. výročia slzenia milostivého obrazu Panny Márie pápež Benedikt XVI. 19. júla 2008 povýšil kostol na Basilicu Minor .

 Referencie 

 Literatúra 


 Iné projekty 

 Externé odkazy 
 Bazilika minor Narodenia Panny Márie vo Vranove nad Topľou

Kategória:Vranov nad Topľou
Narodenia Panny Márie
Vranov nad Topľou
Vranov nad Topľou
Kategória:Rád Svätého Pavla Prvého Pustovníka